Stortingsvalget 2009 i Nord-Trøndelag

Stortingsvalget 2009 i Nord-Trøndelag ble avholdt den 13. september og 14. september 2009, og var Nord-Trøndelag fylkes deltagelse i stortingsvalget 2009. I Nord-Trøndelag ble det valgt 6 mandater til Stortinget. I alt stilte 12 partier lister i fylket.

Arbeiderpartiet ble største parti i alle kommuner unntatt Leka, hvor Senterpartiet fikk flest stemmer. Arbeiderpartiet økte derfor fra 2 til 3 mandater, mens Fremskrittspartiet ikke klarte å vinne et 2. mandat. Senterpartiet berget sitt mandat, og Sosialistisk Venstreparti mistet sitt. Venstre havnet under sperregrensen på landsbasis, og Høyre tok derfor utjevningsmandatet og ble representert fra Nord-Trøndelag for første gang siden 1993. Høyre var også nærmest til å ta sistemandatet fra Senterpartiet, mens Sosialistisk Venstreparti var nærmeste utfordrer til utjevningsmandatet. Kristelig Folkeparti ble større enn Venstre, men var ikke i nærheten av å ta utjevningsmandatet.

Det var 97 830 stemmeberettigede i fylket, hvorav 72 835 avla stemme. Valgdeltagelsen var dermed 74,5 %.

Resultatet for hele fylket 
Stemmetall og mandater ved stortingsvalget 2009 (Nord-Trøndelag)
Kolonnene «endring S» angir endring i forhold til valget i 2005 i hhv. prosentpoeng og mandater.

Følgende ble dermed innvalgt på Stortinget:
Representant nr. 138: Gerd Janne Kristoffersen (Ap), Verdal
Representant nr. 139: Arild Stokkan-Grande (Ap), Levanger
Representant nr. 140: Robert Eriksson (Frp), Verdal
Representant nr. 141: Lars Peder Brekk (Sp), Vikna
Representant nr. 142: Susanne Bratli (Ap), Steinkjer
Representant nr. 143: Lars Myraune (H), Frosta (utjevningsmandat)

Valglister 
De fem øverste på valglistene hos partiene som stilte til valg i Nord-Trøndelag:

Referanser

Eksterne lenker 
 Valgresultat for Nord-Trøndelag, Kommunal- og regionaldepartementet

Stortingsvalget 2009
Politikk i Nord-Trøndelag